stanford-oval/wikipedia huggingface dataset:
Vanilla Ninja
Historia > Aasian kiertue ja kolmas studioalbumi (2005)

"Blue Tattoo" -singlen menestyskauden jälkeen marras-joulukuussa 2004 Vanilla Ninja piti kolmen kuukauden tauon uuden tuotannon julkaisemisessa, ja lähti kiertueelle Aasiaan. Aikaisemmin samana vuonna yhtye oli ilmoittanut tavoitteekseen maailman valloituksen, ja kiertueella se tekikin itseään tunnetuksi muun muassa Japanissa, Kiinassa, Malesiassa ja Thaimaassa. Vanilla Ninjalla oli myös merkittävä rooli VIVA-musiikkikanavan jouluohjelmassa "Your Stars For Christmas", jossa se esitti "When The Indians Cry" -kappaleesta uudistetun version nimellä "The Light Of Hope".
Maaliskuussa 2005 Vanilla Ninja palasi listoille uudella kappaleellaan "I Know", jonka musiikkivideon vallitseva teema oli perheväkivalta. Laulu menestyi kaupallisesti hyvin. Kaksi viikkoa myöhemmin uusi, järjestyksessään kolmas albumi Blue Tattoo julkaistiin useissa Euroopan maissa. Muun muassa sekä Saksassa että Sveitsissä se nousi myyntilastoissa neljänneksi.
Historia > Aasian kiertue ja kolmas studioalbumi (2005) > Sveitsin edustajana Euroviisuissa

Vaikka Vanilla Ninja ei ollutkaan saavuttanut Sveitsissä julkaistuilla singleillään yhtä hyvää listamenestystä kuin Saksassa ja Itävallassa, heidän toinen albuminsa Traces of Sadness sijoittui myyntitilastoissa sijalle 14. Aiempina vuosina Sveitsin menestys Euroviisuissa oli ollut varsin heikkoa, joten apua päätettiin hakea ulkomailta. Sekä Virossa että Sveitsissä useat ihmiset suhtautuivat kielteisesti Vanilla Ninjaan Sveitsin edustajana. Ajateltiin, että edustuskappaleessa tulisi olla edes jokin yhteys Sveitsiin, ja niinpä laulun kirjoittajaksi valittiin kansallisuudeltaan saksalainen David Brandes, joka kuitenkin oli koko ikänsä elänyt ja asunut Sveitsin maaperällä.
Vanilla Ninjan Euroviisutaipaleelle tuli lisäesteitä, kun laulaja Maarja Kivi tuli raskaaksi, ja hänet korvattiin pikaisesti Triinu Kivilaanilla. Kivilaan oli tuolloin kuitenkin iältään vasta 15-vuotias, kun Euroviisujen ikäraja oli kuusitoista. Kivilaanin väitettiin olevan 17-vuoden ikäinen, mutta sveitsiläiset saivat selville hänen todellisen syntymäaikansa, joka oli 13. tammikuuta 1989. Näytti siltä, ettei Vanilla Ninjaa sittenkään nähtäisi Euroviisuissa, mutta Sveitsin valitsijat turvautuivat oveluuteensa ja siihen tosiasiaan, ettei ikäraja koskenut kansallisia valintoja, ja että vuoden alkupuolella syntynyt Kivilaan ehtisi saavuttaa kuudentoista vuoden iän ennen kilpailun päivämäärää.
Niinpä vuoden 2005 Euroviisuissa Vanilla Ninja edusti Sveitsiä kappaleella "Cool Vibes", joka saatiin valmiiksi yhtyeen Aasian-kiertueen aikana. Se oli mitoitettu Euroviisujen tiukkojen sääntöjen mukaiseksi. Monien mielestä se oli mukiinmenevä pop-kappale, mutta jotkut olivat sitä mieltä, että parempi vaihtoehto olisi ollut Vanilla Ninjalle tyypillisempi laulu.
Koska vuonna 2004 oli Sveitsin edustaja sijoittunut viimeiseksi, joutui Vanilla Ninja aloittamaan Euroviisutaipaleensa 19. toukokuuta 2005 pidetystä semifinaalista päästäkseen varsinaiseen loppukilpailuun. Semifinaalissa vastassa oli muun muassa norjalainen Wig Wam, romanialainen Luminita Anghel ja moldovalainen Zdob și Zdub. Tilannetta hankaloitti entisen Jugoslavian sosialistisen liittotasavallan maiden, samoin kuin myös Skandinavian maiden toisiaan suosiva äänestyskäytäntö [lähde? ]. Kaikesta huolimatta finaaliin päässyt Vanilla Ninja sijoittui lopulta kahdeksanneksi saatuaan finaalissa 128 pistettä. Sijoitus oli Sveitsin paras sijoitus kisoissa vuoden 1993 kolmannen sijan jälkeen.
12. kesäkuuta 2005 "Cool Vibes" -single julkaistiin Sveitsissä. Se nousi listan sijalle 17, joka oli kaikkien aikojen korkein Vanilla Ninjan myyntiluku maan levymyyntitilastoissa. Johtuen laulun kirjoittajan ja tuottajan David Brandesin myyntitilastojen vääristämisestä, ei singleä julkaistu Saksassa kuin vasta heinäkuussa, jolloin sen myynti oikeutti listan sijaan 42, ja Itävallassa sijalle 58. Tuolloin päättyi myös Brandesin ja Vanilla Ninjan pitkäaikainen yhteistyö.
Historia > Eurolauliin osallistuminen ja esiintyminen Latinalaisessa Amerikassa (2007−2008)

Vuonna 2007 yhtye osallistui Eurolaul -kilpailuun kappaleella "Birds of Peace". Se sijoittui karsinnassa neljänneksi.
Eurolaulin jälkeen vuonna 2008 Vanilla Ninja esiintyi Chilessä Viña del Marin kansainvälisillä laulufestivaaleilla edustaen Viroa. He esittivät siellä kappaleen "Birds of Peace". Yhtye palkittiin parhaan esiintyjän palkinnolla ja 10 000 dollarilla. Vanilla Ninja kertoi ettei se tullut Latinalaiseen Amerikkaan pelkästään laulufestivaalien takia, vaan koska he haluavat esiintyä ja julkaista albumeitaan siellä.
Vuonna 2008 yhtye julkaisi Per Gesslen säveltämän kappaleen ”Crashing Through the Doors”.
Historia > Hiljaiseloa

Helmikuussa 2016 Vanilla Ninjan nykyiset jäsenet, Kuurmaa, Järvis ja Siska perustivat uuden yhtiön "Superpowers OÜ". He eivät kuitenkaan tiedä aikovatko tehdä paluuta yhtyeenä, vaikka ovatkin siitä keskustelleet. Syyskuussa 2016 laulaja Kuurmaa myönsi virolaisen Kanal 2 -kanavan haastattelussa, että Brandesin kanssa yhteistyön lopettaminen oli huono päätös yhtyeeltä.
Joulukuussa 2019 Vanilla Ninja esiintyi yli 10 vuoden tauon jälkeen Tallinnan Saku Suurhallissa, mutta heillä ei ollut suunnitelmia jatkon suhteen.
Historia > Paluu ja uusi albumi (2020–)

Marraskuussa 2020 Vanilla Ninja ilmoitti tekevänsä paluun. Yhtyeen jäsenet kertoivat äänittäneensä vuonna 2021 julkaistavaa albumia kuluneen vuoden aikana David Brandesin kanssa. Yhtyeen nykyiseen kokoonpanoon kuuluvat Piret Järvis-Milder, Katrin Siska, Lenna Kuurmaa ja paluun tehnyt Triinu Kivilaan. Ilmoituksen yhteydessä he julkaisivat otteita kahdesta uudesta kappaleesta, "The Reason Is You" ja "It Ain't You". Helmikuussa 2021 antamassaan haastattelussa Kuurmaa kertoi, että uuden albumin äänitykset ovat loppusuoralla. 18. kesäkuuta yhtye julkaisi uuden singlen ″Gotta Get It Right″. Se on ensimmäinen singlejulkaisu tulevalta Encore-albumilta, joka julkaistaan lokakuussa 2021.
Muuta

The Baltic Times -lehden haastattelussa toukokuussa 2005 Piret Järvis kertoi yhtyeen aloittaneen uudenlaisen pop-rock -tyylin musiikissa. Yhtye myös kertoi, että heidän musiikkinsa tulee olemaan raskaampaa ja tyypillisempää rock-tyylilajille. Yhtyeen vuonna 2004 ilmestynyt singlekappale "Tough Enough" on mukana kilpailevissa tanssipelisarjoissa Dance Dance Revolution ja In The Groove.
Diskografia

Vanilla Ninja (2003)
Traces of Sadness (2004)
Blue Tattoo (2005)
Love is War (2006)
Encore (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Vanilla Ninja Myspacessa (englanniksi)
Vanilla Ninja Last.fm:ssä (englanniksi)
TÄNA 10 AASTAT TAGASI: Kuidas Vanilla Ninjast staarid tehti
Vanilla Ninja
| --- | --- |
Studioalbumit::   Vanilla Ninja  Traces of Sadness  Blue Tattoo  Love Is War 
Kokoelmat::   Silent Emotions  Best Of 
Singlet::   Tough Enough  Club Kung Fu  Don't Go Too Fast  Liar  When the Indians Cry  Blue Tattoo  I Know  Cool Vibes  Megamix  Dangerzone  Rockstarz  Birds of Peace  Insane in Vain  Crashing Through The Doors 
Videotallenteet::   Traces of Sadness (Live in Estonia)  Best Of: The Video Collection 
Aiheeseen liittyvää::   Diskografia  Eurovision laulukilpailu 2005 
Triinu Kivilaan, joka korvasi Maarja Kiven Vanilla Ninjan yhtenä jäsenenä.
Kimarakvartetti

Kimarakvartetti oli vuosina 1952–1975 toiminut helsinkiläinen lauluyhtye. Se aloitti nimellä Sävelpojat ja teki ensimmäisen levytyksensä nimellä Lauluyhtye Trubaduurit vuonna 1952. Kimarakvartetin eräänlainen tyylillinen esikuva oli saksalainen Comedian Harmonists -yhtye. Kvartetin ohjelmisto koostui klassisesta viihteestä ja eri maiden kansanlauluista kymmenellä eri kielellä esitettynä. Yhtyeen ääniala oli poikkeuksellisen laaja, kolme ja puoli oktaavia.  Kvartetti oli 1950-1960-luvuilla suosittu radioesiintyjä ja esiintyi myös muutamissa elokuvissa sekä televisiossa.
Kvartetin kokoonpano:
Martti Kurki (10.6.1926 - 23.2.2008) - 1. tenori 1952 - 1966
Kalevi Vallineva (25.10.1924 - 27.2.2006) - 1. tenori 1966 - 1975
Yrjö Pavloff (22.9.1919 - 4.11.2005) - 2. tenori 1952 - 1975
Sergei Rumbin (5.9.1920 - 31.8.2007) - 1. basso 1952 - 1967 ja 1972 - 1975
Jukka Lönnqvist (12.7.1930 - 23.11.1972) - 1. basso 1967 - 1972
Konsta Häkkälä (s. 3.6.1926 - 27.10.2021) (Lähde: Kolminaisuuden kirkon kuoron Facebook-sivu 28.10.2021) - 2. basso 1952 - 1975
Kapellimestari, sovittaja ja säestäjä: Peter Mirolybov (8.2.1919 - 30.9.2004)
Levytyksiä

Kimarakvartetti: Laulelmia ja romansseja. Äänityksiä 1954 - 1971. Fuga 9180 (2004).
Aiheesta muualla

Kimarakvartetti Pomus.netin tietokannassa
Kimarakvartetin esitystuotanto Suomen äänitearkistossa (1901–1999)
Kivilahti

Kivilahti on kylä Ilomantsissa. Sen maisemat vaihtelevat vaaranäkymistä Koitereen rantamaisemiin. Kylässä oli vielä vuosituhannen vaihteessa useita palveluja, muun muassa Osuuspankin konttori. Koitereen rannalla toimii matkailuyritys Koitereen Helmi.
Joensuun Uimaharjuun on noin 15 kilometrin matka maantietä pitkin, ja sieltä löytyy lähimmät kaupat ja palvelut.
Kylässä on luterilainen rajaseutukirkko, joka on rakennettu vuonna 1954. Kirkossa on 120 istumapaikkaa. Kirkon on piirtänyt arkkitehti Toivo Pelli. Alttarin krusifiksin on veistänyt Uuno Poikonen. Kirkon kello on luovutetun Karjalan Lavansaaren kirkon entinen kello.
Kivilahden hautausmaalla on mm. paikallisten sankarivainajien hautoja. Hautausmaalle pääsee hyvin niin veneellä kuin myös tietä pitkin autolla.
Kivilahden kohdalla Koitereella on hyvät veneilyviitoitukset, joita seuraamalla voi turvallisesti veneillä koko järven alueella. Reitistö on merkitty Maanmittauslaitoksen karttaan. Kiviselälle pääsee pienelläkin veneellä reitistöä pitkin helposti ja varmasti.
Kainaattireseptori

Kainaattireseptorit (KAR) ovat tetrameerisiä ionikanaviin kuuluvia eli ionotrooppisia glutamaattireseptoreita (iGluR), jotka aktivoituessaan läpäisevät yhdenarvoisia kationeja kuten K+ ja Na+, ja vähäisemmässä määrin Ca2+-kationeja. KAR:ien luonnollinen aktivoiva eli agonistinen välittäjäaine on L-glutamaatti. iGluR-ryhmään kuuluvat myös AMPAR:ät, NMDAR:ät ja delta-reseptorit.
KAR:ät voivat Ca2+ läpäisykykynsä vuoksi osallistua mm. aivohalvausten jälkeisiin hermosoluja tappaviin eksitotoksisiin vaikutuksiin.
Kaiinihappo.
KAR:ät on nimetty eksitotoksisen kaiinihapon mukaan, jonka ionimuoto on kainaatti. Kaiinihappo on valikoivampi agonisti KAR:ille kuin muille iGluR:ille ja kaiinihapon avulla KAR:ät löydettiin 1980-luvun alkupuolella. Kaiinihappo eristettiin 1953 Digenea simplex punalevästä.
Rakenne

KAR:ät ovat tetrameerejä eli ne koostuvat 4:stä proteiinialayksiköstä. KAR:ien alayksikköjä on ihmisillä 5 (vanhentuneet nimet suluissa):
GluK1 (GluR5)
GluK2 (GluR6)
GluK3 (GluR7)
GluK4 (KA1)
GluK5 (KA2)
Näitä koodaavat vastaavasti ihmisillä geenit GRIK1, GRIK2, GRIK3, GRIK4 ja GRIK5, jotka ovat vastaavasti kromosomien kohdissa 21q22.11, 6q16.3-q21, 1p34-p33, 11q22.3 ja 19q13.2. GluK4- ja Gluk5-yksikköjä kutsutaan usein suuren affiniteetin yksiköiksi, sillä niihin sitoutuu muita voimakkaammin kainaatti.
Kukin KAR:än muodostava alayksikkö jaetaan 4:ään osaan:
Solun ulkoinen aminoterminaalidomeeni eli ATD (eng. amino terminal domain). Simpukkamainen LBD jaetaan vielä R1- ja R2-puolikkaisiin.
Solun ulkoinen ligandia sitova domeeni eli LBD (eng. ligand binding domain). Simpukkamainen LBD jaetaan vielä S1- ja S2-puolikkaisiin, joiden väliin L-glutamaatti (tai jokin muu ligandi) kiinnittyy. Myös nimiä D1 ja D2 käytetään.
Solukalvon läpäisevä domeeni eli TMD (eng. transmembrane domain). TMD jaetaan vielä osiin M1, M2, M3 ja M4. M2:t ovat kääntyneet kanavan sisään ja voivat vuorovaikuttaa sen läpi kulkevien ionien kanssa.
Solun sisäinen karboksiterminaalidomeeni eli CTD (eng. carboxy terminal domain).
Rakenne > Alayksikköyhdistelmät

GluK4- tai GluK5-tyyppiset yksiköt eivät voi yksin muodostaa KAR:ää, mutta GluK1–3 voivat. Toimiva KAR voi sisältää pelkästään samoja yksikköjä, jolloin tetrameerit ovat homomeerejä. Osa yksiköistä voi olla eri, jolloin yhdistelmä on heteromeeri. Heteromeerit ovat yleisempiä eliöissä. Esimerkiksi K2/K5-KAR heteromeeri on nisäkkäiden hermoston yleisin KAR. Nimilyhenne tarkoittaa KAR:ää, joka sisältää 2 kpl GluK2-yksikköjä ja 2 kpl GluK5-yksikköjä. Reseptorissa samanlaiset yksiköt eivät useinkaan ole keskenään vierekkäin.
Rakenne > mRNA

Geenien mRNA:n vaihtoehtoinen silmukointi CTD-alueella tuottaa ihmisillä alayksiköistä seuraavanlaisia yksikkömuotoja:
GluK1-muodot: GluK1a, GluK1b, GluKc ja GluK1d.
GluK2-muodot: GluK2a ja GluK2b.
GluK3-muodot: GluK3a ja GluK3b.
Ihmisillä GluK1:n ATD-alueen silmukointi voi tuottaa vielä muodot GluK1-1 ja GluK1-2. Lisäksi ainakin ihmisillä GluK1 ja GluK2 voivat läpikäydä silmukoinnin lisäksi muita mRNA:n muokkauksia. Yksi näistä on RNA deaminaasin tekemä GluK1:n Q/R-muutos P-silmukkamotiivin sisältävällä M2-alueella. Muutoksessa aminohappoketjun tietty glutamiini (Q) muuttuu arginiiniksi (R). Arginiinimuodon (GluK1-(R)) Ca2+ kaltaisten divalenttisten kationien ionikanavan läpäisykyky on heikentynyt suhteessa glutamiinimuotoon (GluK1-(Q)).
Sijainti ja roolit

KAR:iä löytyy keskushermostosta, jossa ne säätelevät hermosolujen välistä viestintää. Esimerkiksi presynaptiset KAR:ät voivat tarkemmasta sijainnistaan riippuen osaltaan mm. tehostaa tai heikentää glutamaatin ja GABA:n vapautumista hermosoluista. KAR:ät voivat myös tehostaa tai hillitä muun glutaminergisen hermoston ärsykeherkkyyttä. Edeltävät toiminnot välittyvät monimutkaisten tapahtumaketjujen kautta ja ne ovat rajoittuneet vain tiettyihin solutyyppeihin ja hermoston alueisiin. Poikkeavaa KAR:issä muihin iGluR:iin verrattuna on mm. se, että joidenkin hermosolujen KAR:ien vaikutuksista välittyvät tiettävästi G-proteiinikytkentäisesti.
Ligandit

Kilpailevia agonisteja (sitoutumiskohteet suluissa):
LY293558 (KAR/AMPAR/NMDAR, GluK1 valikoiva)
LY294486 (KAR/AMPAR, GluK1 valikoiva, heikko NMDAR-sitoutuminen)
LY382884 (KAR, hyvin GluK1 valikoiva)
(S)-5-jodowillardiini (KAR, hyvin GluK1 valikoiva)
ATPA (KAR, hyvin GluK1 valikoiva, heikko AMPAR/NMDAR-sitoutuminen)
Domoiinihappo (KAR/AMPAR)
Kaiinihappo (KAR/AMPAR)
Kilpailevia antagonisteja (sitoutumiskohteet suluissa):
CNQX (KAR/AMPAR)
SYM2206 (KAR/AMPAR)
NBQX (KAR/AMPAR)
LY300164 (KAR/AMPAR)
LY300168 (KAR/AMPAR)
Kivilaakeri

Kivilaakereita (siniset ja punaiset).
Kivilaakeria käytetään muun muassa hienomekaanisissa kojeissa esimerkiksi kelloissa ja mittareissa. Kivilaakeri on herkkä laakeri, joka perustuu teräsakselin kärjen tai tapin ja laakeriaineena olevan synteettisen jalokiven, rubiinin tai safiirin, välisen kitkan pienuuteen.
Kasvukipuja (Neljän Ruusun albumi)

| Kasvukipuja Neljä Ruusua |
| --- | --- | --- |

Studioalbumin tiedot
 Äänitetty : Finnvox Soundvision
 Julkaistu: lokakuu 1987
 Formaatti: CD, LP, CS, digitaalinen
 Tuottaja(t): Hannu Leidén
 Tyylilaji: suomirock
 Kesto: 39.05
 Levy-yhtiö: Parlophone / EMI
Neljän Ruusun muut julkaisut
| Neljä Ruusua 1987 | Kasvukipuja 1987 | Hyvää päivää 1989 |
Singlet albumilta Kasvukipuja
 ”Itkupilli” Julkaistu: lokakuu 1987
Kasvukipuja on suomalaisen Neljä Ruusua -yhtyeen toinen studioalbumi, joka julkaistiin lokakuussa 1987. Levyn on tuottanut Hannu Leidén.
Albumilta julkaistiin single ”Itkupilli”.
Kappaleet

Kaikki san. ja säv. Ilkka Alanko sekä sov. Neljä Ruusua, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Kotomaa |  | 3.06 |  |  |  |  |  |  |
| 2. | Sua rakastan |  | 4.26 |  |  |  |  |  |  |
| 3. | Tyttöni |  | 3.43 |  |  |  |  |  |  |
| 4. | Whips zigs |  | 2.42 |  |  |  |  |  |  |
| 5. | Koistine | Ilkka Alanko, Kode Koistinen | 1.52 |  |  |  |  |  |  |
| 6. | Suikki | Ilkka Alanko, Kode Koistinen | 4.02 |  |  |  |  |  |  |
| 7. | Itkupilli |  | 3.46 |  |  |  |  |  |  |
| 8. | Neidot odottaa |  | 2.15 |  |  |  |  |  |  |
| 9. | Sitä lähemmäs |  | 3.20 |  |  |  |  |  |  |
| 10. | Vihaan väkivaltaa |  | 3.28 |  |  |  |  |  |  |
| 11. | Karttapallo |  | 3.32 |  |  |  |  |  |  |
| 12. | Kasvamme |  | 3.34 |  |  |  |  |  |  |
Tekijät

| --- | --- |
 Neljä Ruusua Ilkka Alanko  Kode Koistinen  Lade Laakkonen  Kämy Kämäräinen :  Tuotanto Hannu Leidén – tuotanto, äänitys, miksaus  Risto Hemmi – äänitys  Jouko Lehtola – valokuvat  Markus Heikkerö – kannen suunnittelu
Kasvukipuja (elokuva)

| Kasvukipuja> Raising Helen |
| --- | --- |

Ohjaaja:  Garry Marshall
Käsikirjoittaja:   Jack Amiel  Michael Begler 
Perustuu:  Patrick J. Clifton & Beth Rigazio tarinaan
Tuottaja:   Ashok Amritraj  David Hoberman 
Säveltäjä:  John Debney
Kuvaaja:  Charles Minsky
Leikkaaja:   Bruce Green  Tara Timpone 
Pukusuunnittelija:  Gary Jones
Lavastaja:  Steven Jordan
Pääosat:   Kate Hudson  Hayden Panettiere  John Corbett 
Valmistustiedot
Valmistusmaa:  Yhdysvallat
Tuotantoyhtiö:   Touchstone Pictures  Beacon Pictures  Mandeville Films  High Arc Productions 
Levittäjä:  Walt Disney Studios Motion Pictures Netflix
Ensi-ilta:  2004
Kesto:  121 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kasvukipuja (Raising Helen) on vuonna 2004 tehty draamakomedia, jonka pääosassa on Kate Hudson. Kate Hudson esittää Heleniä, menestyvää uranaista, joka saa hoidettavakseen siskonsa lapset. Elokuvan lopussa Helen joutuu klassisen valinnan eteen: palatako vanhaan elämäänsä ja jatkaa hauskanpitoa, vai jatkaako yllättäin tarjolle tullutta perhe-elämää. Elokuvassa nähdään myös Amberia esittävä seurapiirineito Paris Hilton.
Näyttelijät

| 0 | 1 | 2 |
| --- | --- | --- |
|  Kate Hudson  | … |  Helen Harris   |
|  John Corbett  | … |  pastori Dan Parker   |
|  Joan Cusack  | … |  Jenny Portman   |
|  Hayden Panettiere  | … |  Audrey Davis   |
|  Spencer Breslin  | … |  Henry Davis   |
|  Abigail Breslin  | … |  Sarah Davis   |
|  Helen Mirren  | … |  Dominique   |
Lähde:
Arvioita

Turun Sanomien Päivi Valotien mielestä elokuva on parhaimmillaan mitäänsanomaton ja huonoimmillaan kiusallisen lapsellinen romanttisen komedian ja tunteellisen ihmissuhdekuvauksen sekamelska. ”Kokonaisuuden piinallisinta seurattavaa ovat muutamat kummallisen yksiulotteisiksi karrikoidut hahmot, kuten päähenkilön sisar, ja nolostuttavan hölmö romanttinen juonilinja, josta karsimalla ylipitkää elokuvaa olisi voitu napakoittaa.”
Film-O-Holic.com-elokuvasivustolla Tanja Sihvonen kirjoittaa tämän ”palapelielokuvan” käsikirjoituksesta puuttuvan sellaista ryhtiä, jonka varaan jokin viesti voisi rakentua. Se sisältää hänestä vähän kaikenlaisia aineksia, joita käsitellään löpsösti varoen loukkaamasta ketään ja turmelematta päätähdeksi hankitun Hollywood-kaunottaren imagoa.
Karl Blind

| Karl Blind |
| --- | --- |
 Karl Blind
Henkilötiedot
Syntynyt: 1826
Kuollut: 1907 (80–81 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Karl Blind (1826−1907) oli saksalainen vallankumouksellinen ja kirjailija. Hän osallistui 1848−1849 Badenin kapinaliikkeisiin. Hänet lähetettiin Pariisiin hankkimaan Badenin ja Pfalzin vallankumoushallituksille Ranskan tasavallan virallista tunnustusta, mutta hänet vangittiin ja karkotettiin Ranskasta. Hän asettui ensin Brysseliin ja 1852 Lontooseen, josta käsin hän piti yhteyttä Giuseppe Garibaldin, Giuseppe Mazzinin ja muiden vallankumouksellisten kanssa. Hän on julkaissut kirjoituksia ja tutkielmia muun muassa historian ja politiikan alalta. Hänen poikapuolensa Ferdinand Blind (Cohen) teki 1866 murhayrityksen Otto von Bismarckia vastaan ja surmasi itsensä vankilassa.
Aiheesta muualla

Kuvia tai muita tiedostoja aiheesta Karl Blind Wikimedia Commonsissa
Kari Rueslåtten

Kari Rueslåtten vuonna 2015.
Kari Rueslåtten (s. 3. lokakuuta 1973) on norjalainen soololaulaja. Ennen soolouraansa hän tuli tunnetuksi yhtyeistä The 3rd And The Mortal ja Storm.
Diskografia

Sooloalbumit
Demo Recordings (1995)
Spindelsinn (1997)
Mezmerized (1998)
Pilot (2002)
Other People's Stories (2005)
Aiheesta muualla

Laulajan viralliset kotisivut (englanniksi)
Karvahorsmalude

| Karvahorsmalude |
| --- | --- |
 Karvahorsmaludenaaras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Luteet Heteroptera
Heimo::  Kuneluteet Miridae
Suku::  Dicyphus
Laji::  epilobii
Kaksiosainen nimi
 Dicyphus epilobii  Reter, 1883 
Katso myös
   Karvahorsmalude Commonsissa 
Infobox OKNimi-testi OK: 
20171016 Dicyphus epilobii male Lohja Finland Petro Pynnönen
Karvahorsmalude (Dicyphus epilobii)on uudehko laji Suomen ludefaunassa. Se löytyi ensimmäisen kerran vuonna 2010. Se on edelleen melko harvinainen, mutta esiintymispaikoillaan runsaslukuinen.
Ulkonäkö

Pituus 4,5–5,4 mm. Muistuttaa muita Dicyphus-suvun luteita. Hyvin hoikka ja pitkäraajainen. Peitinsiivet läpikuultavat, cuneuksen ja coriumin kärjissä selvät tummat täplät ja etuselän poikkiuurre etuselän puolivälissä kuten roopelude Dicyphus errans|roopeluteellakin. Etuselän väritys vaihtelee vihreästä ruskeaan - harmaaseen, peitinsiipien kuviointi mustaa - punaruskeaa.
Levinneisyys

Karvahorsmalude esiintyy lähes koko Euroopassa. Suomesta se on löydetty Uudeltamaalta ja Kymenlaaksosta.
Elinympäristö

Karvahorsmalude elää nimensä mukaisesti yksinomaan karvahorsmalla.
Elintavat

Talvehtii munana. Nymfit kuoriutuvat loppukeväällä ja ne elävät tiiviisti karvahorsmakasvustossa. Ne kehittyvät aikuisiksi heinäkuun alusta alkae ja aikuisia voi tavata marraskuun alkuun saakka. Havaintoja Suomesta on toistaiseksi niukasti.
Karvahorsmaludenaaraita Lohja, Suomi 2017
Länsieurooppalaiset karvahorsmaluteet ovat vaaleampia kuin Suomessa tavattavat. Tässä hollantilainen yksilö.
Kansas City Scouts

| Kansas City Scouts |
| --- | --- |

Historia:  Kansas City Scouts   1974–1976< br /> Colorado Rockies   1976–1982   New Jersey Devils   1982–
Perustettu:  1974
Kaupunki:   Kansas City, Missouri
Kotiareena:  Kemper Arena
Sarja:  NHL
Värit:                     
Stanley Cupit:  0
Konferenssin mestaruudet:  0
Divisioonan mestaruudet:  0
Infobox OKNimi-testi OK: 
Kansas City Scouts oli National Hockey Leaguessa vuosina 1974–1976 pelannut seura. Vuonna 1976 seura siirtyi Kansas Citystä, Missourista Denveriin, Coloradoon ja vaihtoi nimensä Colorado Rockiesiksi.
Vuonna 1974 Kansas City sai oman jääkiekkojoukkueensa, jonka nimi oli ensiksi Kansas City Mohawks. Nimi jouduttiin kuitenkin vaihtamaan, koska se muistutti liikaa Chicago Black Hawksin nimeä. Scouts liittyi NHL:ään samaan aikaan Washington Capitalsin kanssa. Capitals hävisi 67 ottelua 80:stä pelaamastaan, eikä Scouts pelannut paljoa paremmin. Tässä vaiheessa joukkueessa heräsi epäilyt, oliko tämä laajennus kannattava.
Scouts ei missään vaiheessa parantanut otteitaan, joten kannattajatkin alkoivat hylätä joukkuettaan. Se voitti viimeisistä 44:stä ottelustaan vain yhden, ja tämä viimeistään varmisti joukkueen kaatumisen. Scoutsista tulikin ensimmäinen joukkue sitten kauden 1934–1935, joka vaihtoi kaupunkia. Joukkue siirtyi Coloradoon, joskin muutaman vuoden jälkeen joukkue muutti jälleen. Nykyään Scouts tunnetaan yhtenä viime vuosien menestyneimpänä seurana, New Jersey Devilsinä.